
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 20
                                                                26 februarie 2026
privind stabilirea valorii garanției de bună execuție pentru lucrările prestate în baza Contractului de delegare a gestiunii prin atribuirea directă a unor activități și servicii de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, cu modificările și completările ulterioare

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 4.948/05.02.2026 și la Consiliul Local Sighișoara cu nr. 7.441/19.02.2026, de referatul de aprobare, înregistrat cu nr. 4.947/05.02.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49/31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Ținând cont de Hotărârea Consiliului Local Sighișoara nr. 76/25.04.2012, completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013, prin care s-a aprobat delegarea gestiunii directe pentru unele servicii de utilităţi publice către S.C. Ecoserv Sig S.R.L.;

Având în vedere prevederile Contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 şi actul adiţional nr. 4, aprobat prin Hotărârea Consiliului Local Sighișoara nr. 33/27.02.2017;

Având în vedere prevederile Actului constitutiv al societății, actualizat prin Hotărârea Adunării Generale a Asociaților nr. 25/18.08.2025;
Ţinând cont de prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, de prevederile Ordonanței Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;
Văzând Raportul de specialitate al S.C. Ecoserv Sig S.R.L. cu nr. 342/04.02.2026, înregistrat la Municipiul Sighişoara cu nr. 4.944/05.02.2026, prin care se propune stabilirea valorii garanției de bună execuție pentru lucrările prestate în baza Contractului de delegare a gestiunii prin atribuirea directă a unor activități și servicii de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, cu modificările și completările ulterioare;
   Având în vedere avizele favorabile ale tuturor comisiilor pe domenii de specialitate;
În temeiul dispozițiilor art. 129 alin. (1) și alin. (2) lit. c) și lit. d), alin. (6) lit. a), alin. (7) lit. n) și lit. s) și alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                            H O T Ă R Ă Ș T E:

Art. 1. Se aprobă ca S.C. Ecoserv Sig S.R.L. să constituie o garanție de bună execuție egală cu valoarea medie lunară a lucrărilor prestate de către Serviciul Construcții din cadrul acestei societăți, în anul 2025, în baza Contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, cu modificările și completările ulterioare, în valoare de 337.009 lei. 
Art. 2. (1) Garanția stabilită potrivit articolului precedent se va actualiza anual, la începutul fiecărui an, la nivelul mediei lunare a lucrărilor prestate de către Serviciul Construcții în baza Contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, cu modificările și completările ulterioare, din anul anterior actualizării. 

(2) În sensul celor mai sus stabilite, garanția de bună execuție se va constitui prin rețineri lunare egale cu 5% din valoarea lunară facturată, până la constituirea întregii garanții, iar sumele reținute se vor vira la trezorerie, într-un cont special, dobânzile aferente revenind S.C. Ecoserv Sig S.R.L.

(3) La încetarea Contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, cu modificările și completările ulterioare, după reglarea plăților și a penalităților, garanția de bună execuție se restituie operatorului de servicii publice, S.C. Ecoserv Sig S.R.L.

Art. 3. Cu data adoptării prezentei, orice alte prevederi contrare, incidente în speță își încetează valabilitatea și aplicabilitatea, iar contractul de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, cu modificările și completările ulterioare, se va modifica în mod corespunzător potrivit celor stipulate la art. 1 și art. 2 din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Compartimentul Buget, Contabilitate, Salarizare – Direcţia Economică și Serviciul Monitorizare Servicii Publice, Guvernanță Corporativă din cadrul Municipiului Sighişoara şi S.C. Ecoserv Sig S.R.L.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;

  2 ex. S.C. Ecoserv Sig S.R.L.

11 ex.

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 20/26.02.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


